## Pravilnik o utvrđivanju zdravstvenih ustanova za vještačenje

### NN 45/2005 (6.4.2005.), Pravilnik o utvrđivanju zdravstvenih ustanova za vještačenje

# MINISTARSTVO OBITELJI, BRANITELJA I MEĐUGENERACIJSKE SOLIDARNOSTI

**892**

Na osnovi članka 108. stavka 1. točke 11. Zakona
o pravima hrvatskih branitelja iz Domovinskog rata i članova njihovih obitelji
(»Narodne novine« 174/04.), potpredsjednica Vlade Republike Hrvatske i
ministrica obitelji, branitelja i međugeneracijske solidarnosti uz suglasnost
ministra zdravstva i socijalne skrbi donosi

## PRAVILNIK

### O UTVRĐIVANJU ZDRAVSTVENIH USTANOVA ZA VJEŠTAČENJE

I. OPĆE ODREDBE

Članak 1.

Ovim se pravilnikom utvrđuju zdravstvene
ustanove kao konzultantske kuće za vještačenje činjenice da je bolest,
pogoršanje bolesti, pojava bolesti, smrt nakon 31. prosinca 1997. kao
posljedica bolesti, pogoršanja bolesti ili pojave bolesti i samoubojstvo
hrvatskog branitelja iz Domovinskog rata moguća posljedica sudjelovanja u
obrani suvereniteta Republike Hrvatske, a medicinska dokumentacija potječe iz
razdoblja više od deset godina nakon prestanka sudjelovanja u obrani
suvereniteta Republike Hrvatske.

II. UTVRĐIVANJE
ZDRAVSTVENIH USTANOVA KAO KONZULTANTSKIH KUĆA ZA VJEŠTAČENJE

Članak 2.

Utvrđuju se sljedeće zdravstvene ustanove koje
će kao konzultantske kuće putem svojih stručnih timova vještačiti činjenice iz
članka 1. ovoga pravilnika:

1.
– za poremećaje raspoloženja: Klinički bolnički centar Zagreb – Klinika za
psihijatriju

–
za posttraumatski stresni poremećaj i ostale anksiozne poremećaje:

Klinički
bolnički centar Zagreb – Klinika za psihološku medicinu

Klinička
bolnica Dubrava – Regionalni centar za psihotraumu

Klinička
bolnica Osijek – Regionalni centar za psihotraumu

Klinički
bolnički centar Rijeka – Regionalni centar za psihotraumu

Klinička
bolnica Split – Regionalni centar za psihotraumu

–
za poremećaje ponašanja, psihotične poremećaje i ostale duševne bolesti:

Psihijatrijska
bolnica Vrapče.

2.
– za bolesti cirkulacijskog sustava:

Klinički
bolnički centar Zagreb – Klinika za bolesti srca i krvnih žila

3.
– za bolesti prsnog koša, dišnog sustava i tuberkuloze:

Klinika
za plućne bolesti Jordanovac

4.
– za zloćudne bolesti, te bolesti krvi i probavnog sustava:

Klinički
bolnički centar Zagreb – Klinika za unutrašnje bolesti

5.
– za endokrine bolesti, bolesti prehrane i metabolizma:

Sveučilišna
klinika za dijabetes, endokrinologiju i bolesti metabolizma »Vuk Vrhovac«

6.
– za bolesti mokraćnog sustava:

Klinički
bolnički centar Zagreb – Klinika za urologiju

7.
– za ženske bolesti:

Klinički
bolnički centar Zagreb – Klinika za ženske bolesti i porode

8.
– za cerebrovaskularne bolesti i bolesti živčanog
sustava:

Klinički bolnički centar Zagreb – Klinika za
neurologiju i Klinička bolnica »Sestre milosrdnice« – Klinika za neurologiju

9.
– za bolesti uha, grla, nosa i bolesti ždrijela:

Klinička bolnica »Sestre milosrdnice« – Klinika
za otorinolaringologiju i kirurgiju glave i vrata i Klinički bolnički centar
Zagreb – Klinika za bolesti uha, nosa i grla

10.
– za bolesti kralježnice i leđne moždine:

Klinički
bolnički centar Zagreb – Klinika za fizikalnu medicinu i rehabilitaciju

11.
– za kožne bolesti:

Klinički
bolnički centar Zagreb – Klinika za kožne i spolne bolesti.

Članak 3.

U postupku vještačenja o uzročno-posljedičnoj
vezi bolesti, pogoršanja bolesti, pojave bolesti, smrti, samoubojstva hrvatskog
branitelja iz Domovinskog rata kao moguće posljedice sudjelovanja u obrani
suvereniteta Republike Hrvatske vještačenje će vršiti stručni timovi
sastavljeni od triju ovlaštenih sudskih vještaka, liječnika specijalista iz
potrebne grane medicine s najmanje 5 godina specijalističkoga radnog staža i s
najmanje znanstvenim zvanjem magistar znanosti.

Članak 4.

Zdravstvene ustanove iz članka 2. ovoga
pravilnika dužne su, uz suglasnost ministrice obitelji branitelja i
međugeneracijske solidarnosti i ministra zdravstva i socijalne skrbi, imenovati
stručne timove prema kriterijima iz članka 3. ovoga pravilnika koji će vršiti
vještačenja, u roku osam dana od stupanja na snagu ovog pravilnika.

Članak 5.

Naknada za vještačenje zdravstvenim ustanovama
iz članka 2. ovoga Pravilnika utvrdit će se posebnom Odlukom ministrice
obitelji, branitelja i međugeneracijske solidarnosti.

III. POSTUPAK OBAVLJANJA
VJEŠTAČENJA

Članak 6.

Nadležni ured državne uprave u jedinici područne
(regionalne) samouprave, odnosno nadležno upravno tijelo Grada Zagreba zatražit
će vještačenje činjenica iz članka 1. ovoga pravilnika od zdravstvene ustanove
iz članka 2. ovoga pravilnika ovisno o vrsti bolesti za koju je hrvatski
branitelj iz Domovinskog rata zatražio priznavanje statusa hrvatskog ratnog
vojnog invalida iz Domovinskog rata, odnosno ovisno o bolesti od koje je
hrvatski branitelj iz Domovinskog rata umro.

Članak 7.

Nadležna tijela iz članka 6. ovoga pravilnika
dostavljaju kompletan spis predmeta ravnateljstvu zdravstvene ustanove u tijeku
prvostupanjskoga postupka, a zdravstvena ustanova iz članka 2. ovoga pravilnika
dužna je vratiti sve spise predmeta s nalazom i mišljenjem vještačkoga tima u
roku petnaest dana od zaprimanja predmeta.

IV. NALAZ I MIŠLJENJE
ZDRAVSTVENE USTANOVE

Članak 8.

U postupku vještačenja o uzročno-posljedičnoj
vezi bolesti, pogoršanja bolesti, pojave bolesti, smrti, samoubojstva hrvatskog
branitelja iz Domovinskog rata kao moguće posljedice sudjelovanja u obrani
suvereniteta Republike Hrvatske stručni tim liječnika vještaka dužan je opsežno
opisati početak, tijek i razvoj bolesti i posljedica bolesti te na kraju
vještačkog nalaza u zaključku stručno i profesionalno konstatirati ili negirati
moguće postojanje uzročno-posljedične veze osobito imajući u vidu ratni put i
ostalu dokumentaciju koja se odnosi na sudjelovanje u obrani suvereniteta
Republike Hrvatske.

U
postupku vještačenja uzročno-posljedične veze koristit će se najsuvremenijim
dostignućima medicinske znanosti za područje medicine koje se vještači.

V. PRIJELAZNA I ZAVRŠNA
ODREDBA

Članak 9.

Ovaj
pravilnik stupa na snagu danom objave u »Narodnim novinama«.

Klasa:
011-02/05-0001/6

Urbroj: 519-04/2-1-05-1

Zagreb,
31. ožujka 2005.

Potpredsjednica

Vlade Republike Hrvatske i

ministrica obitelji, branitelja

i međugeneracijske solidarnosti

**Jadranka Kosor, dipl. iur**.,
v. r.

Pravilnik, NN 45/2005-892